CELEX: 62015TN0057
Language: hr
Date: 2015-02-07 00:00:00
Title: Predmet T-57/15: Tužba podnesena 4. veljače 2015. – Trajektna luka Split protiv Komisije

13.4.2015   
            
            
               HR
            
            
               Službeni list Europske unije
            
            
               C 118/35
            
         Tužba podnesena 4. veljače 2015. – Trajektna luka Split protiv Komisije
   (Predmet T-57/15)
   (2015/C 118/44)
   Jezik postupka: engleski
   
      Stranke
   
   
      Tužitelj: Trajektna luka Split d.d. (Split, Hrvatska) (zastupnici: M. Bauer, H.-J. Freund i S. Hankiewicz, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije C(2013) 7285 final – Hrvatska – navodna potpora Jadroliniji od 15. listopada 2014.;
            
         
               —
            
            
               naloži Komisiji snošenje vlastitih troškova i troškova tužitelja;
            
         
               —
            
            
               vrati predmet Europskoj komisiji radi dodatne istrage i ponovnog odlučivanja; i
            
         
               —
            
            
               naloži poduzimanje ostalih takvih ili dodatnih mjera koje smatra potrebnim.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog odnosi se na povredu članka 107. UFEU-a zbog očite pogreške u ocjeni i pogreške koja se tiče prava jer je utvrđeno da sporna mjera ne predstavlja državnu potporu zbog primjene pogrešnog kriterija za utvrđivanje jesu li bila uključena javna sredstva.
            
         
               2.
            
            
               Drugi tužbeni razlog odnosi se na povredu članka 107. UFEU-a zbog očite pogreške u ocjeni i pogreške koja se tiče prava jer je utvrđeno da sporna mjera ne predstavlja državnu potporu zbog toga što nisu bila uključena javna sredstva.
            
         
               3.
            
            
               Treći tužbeni razlog odnosi se na očitu pogrešku koja se tiče prava jer je propuštanje uzimanja u obzir članka 106. stavka 1. UFEU-a povrijeđen sadržaj članka 107. stavka 1. u vezi s člankom 106. stavkom 1. UFEU-a.
            
         
               4.
            
            
               Četvrti tužbeni razlog odnosi se na bitnu povredu postupka zbog povrede članka 10. stavka 2. Uredbe br. 659/1999 (1) jer nisu dovoljno korištene istražne ovlasti propisane navedenom uredbom.
            
         
               5.
            
            
               Peti tužbeni razlog odnosi se na očitu pogrešku u ocjeni zbog nepokretanja formalnog istražnog postupka predviđenog člankom 108. stavkom 2. UFEU-a i člankom 4. stavkom 4. Uredbe br. 659/1999.
            
         
               6.
            
            
               Šesti tužbeni razlog odnosi se na bitnu povredu postupka zbog nedostatnog navođenja razloga prema članku 296. stavku 2. UFEU-a što se tiče nedostatka javnih sredstava i sadržaja članka 106. stavka 1. u vezi s člankom 107. stavkom 1. UFEU-a.
            
         
      (1)  Uredba Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka 93. Ugovora o EZ-u (SL L 83, str. 1.) (SL, posebno izdanje na hrvatskom jeziku, poglavlje 8., svezak 4., str. 16.)